צבע עיניים

צבע עיניים היא תכונה המושפעת בעיקר מכמות וסוג הפיגמנט בקשתית העין.
לתכונה זו יש מגוון פנוטיפים אצל חיות ובבני אדם. בבני אדם שינויים אלו נגרמים בעיקר משוני בכמות המלנין "אומלנין" שנוצרת בקשתית על ידי המלנוציטים.
כמות המלנין שנוצרת נקבעת מכמה גורמים, כגון גנים המשפיעים על כך. בנוסף, ככל הנראה חשיפה לשמש גורמת לייצור מלנין בעין (כמו בעור).

 תורשה של עיניים 
צבע העיניים היא תכונה תורשתית המושפעת מיותר מגן אחד וכיום ידועים בבני אדם שלושה גנים המשפיעים על צבע העיניים: EYCL2 ,EYCL1 ו-EYCL3.

במחקר שהשתתפו בו 3,839 אנשים נמצא כי 74% מהגוונים נוצרו כתוצאה משינוי במספר זוגות נוקלאוטידים ליד הגן OCA2. גן זה היה ידוע לפני המחקר כקשור ללבקנות.

 סיווג צבעים 
צבע עיניים של אדם יכול להיות מידע בעל חשיבות רבה, ולכן חשוב לסווג את צבעי העיניים.
סיווגים שונים נעים בין הבחנה בין "בהיר" ל"כהה" עד לפרטים מפורטים.

בעקבות חיפוש אחר סיווג אובייקטיבי של צבע העיניים סדון ואחרים (Seddon et. al) הגדירו סיווג לפי כמות הפיגמנט
צהוב וחום בעין. בעוד שבעיניים חומות יש הרבה חום, בירוקות יש רוב צהוב ובאפורות אין כמעט פגמנט בכלל.

בבני אדם עיניים חומות הן הנפוצות ביותר, כחולות נדירות יותר (8%) ועיניים ירוקות הן הנדירות ביותר (2%).

 חום 
ממוזער|150px|שמאל|עיניים חומות בהירות
ממוזער|100px|שמאל|עין בצבע ענבר
עיניים חומות מכילות כמות רבה של מלנין שמשמש לקליטת אור, זהו צבע העיניים הנפוץ בעולם.

 אִלְסַר (Hazel) 
(נקרא גם "לוז") הוא צבע עיניים מורכב המשתנה לעיתים כפי קרבת העיניים לאור, עיניים מסוג זה מאופיינות בשילוב של צבע ירוק כחול או צהוב עם גוונים של חום בהיר. צבע זה נוצר כתוצאה מפיזור ריילי וכמות מסוימת של מלנין הנמצא בחלקה הקדמי של הקשתית.

עיניים מצבע זה נפוצות יחסית באירופה ובאמריקה, ומאוד נדירות במזרח התיכון. רק 5% מהאוכלוסייה מאופיינים בצבע עיניים זה.

ענבר 
טקסט=|ממוזער|103x103 פיקסלים|עין בצבע ירוק בהיר
ממוזער|70x70px|שמאל|עין כחולה
ממוזער|175px|שמאל|אישה עם עיניים אפורות
ממוזער|320x80px|שמאל|עיניים ירוקות עם פיזור ריילי
גוון הענבר הוא צבע צהוב חזק, שככל הנראה נוצר מפגמנט צהוב הנקרא "ליפוכרום" (שנמצא גם בעיניים ירוקות). עיניים בצבע ענבר הן העיניים הנדירות ביותר וקיימות בעיקר אצל בעלי חיים ורק אצל 0.01% מהאוכלוסייה.

 ירוק 
עיניים ירוקות נוצרות כתוצאה מכמות קטנה של מלנין בעין. הן נפוצות יחסית אצל אנשים שמוצאם מצפון ומזרח אירופה, וכן קיימות אצל בני דרום ומרכז אירופה ובחלקים של דרום אסיה רק ל-2% מאוכלוסיית העולם יש עיניים בצבע זה.

 כחול 
עיניים בצבע זה מכילות כמות קטנה של מלנין.
צבע כחול נפוץ יחסית ברחבי אירופה ואצל אנשים שהיגרו מאירופה, וכן קיים (אם כי נדיר) גם במקומות אחרים כגון אסיה ואפריקה.

מכיוון שבשנותיו הראשונות של התינוק כמות המלנין בעינו עדיין לא גדולה, הוא מתאפיין בעין כחולה ברוב המקרים. לאחר זמן מה עיניהם של התינוקות מתכהות.

אין פגמנט כחול בעיניים כחולות. הן כחולות מאותה סיבה שמי הים או שהשמיים כחולים. דהיינו, אין מולקולת צבע כחול בעיניים כחולות. הצבע הכחול מופק בשל פיזור גלי אור ממולקולה למולקולה בתווך של הקשתית. האור הכחול הוא בעל אורך גל, שמתפזר פחות הצידה ופחות מתאבך מאורכי הגל האחרים.

 אפור 
אפור נחשב לגוון של ירוק, עיניים אפורות מכילות כמות זעירה של פיגמנט חום וצהוב. 

 אדום / ורוד 
ממוזער|עיני לבקן
אנשים לבקנים הם בעלי עיניים בצבע אדום או ורוד, כתוצאה מכך שהשתקפות של האדום מכלי הדם עוברת דרך הכחול של הקשתית החסרה בפיגמנט. תופעה זו יכולה גם להתרחש בפני עצמה ונקראת ocular albinism .

ראו גם
הטרוכרומיה

קישורים חיצוניים

מחשבון צבע עיניים

הערות שוליים

*